
Plaça de l’Esglèsia, 1
 08940 Cornellà de Llobregat

Extracte de l'acord de la junta de govern local de data 20 de desembre del 2024 de l'Ajuntament de Cornellà de Llobregat pel qual s'aprova les bases per a la concessió de subvencions en règim de concurrència competitiva per a projectes de lleure infantil i adolescent i per a projectes de casals, colònies i campaments ( Inclosos Rutes i Camps de Treball) i per a projectes de suport a la inclusió d’infants i adolescents per atendre la diversitat (NEE) per als exercicis 2026 i 2027.

1. Entitats beneficiàries

Projectes generals de lleure educatiu infantil i adolescent, podran ser beneficiàries les entitats de lleure educatiu infantil i adolescent (censades com entitats de lleure en el registre de la Generalitat)
Projectes de casals, colònies, campaments (inclosos rutes i camps de treball) per a entitats de lleure: podran ser beneficiàries les entitats de lleure infantil i adolescent (censades com entitats de lleure en el registre de la Generalitat)
Projectes de casals, colònies podran ser beneficiàries les Associacions de famílies d’alumnes (AFA), Associacions de mares i pares d’alumnes (AMPA) i d’Associacions que organitzin casals i/o colònies durant els període de vacances escolars de lleure infantil i adolescent (queden excloses les entitats de lleure i entitats esportives). 
Projectes suport a la inclusió NEE: podran ser beneficiàries les entitats de lleure infantil i adolescent ( censades com entitats de lleure en el registre de la Generalitat) i les Associacions de famílies d’alumnes (AFA), Associacions de mares i pares d’alumnes (AMPA) i d’Associacions que organitzin casals i/o colònies durant els períodes de vacances escolars de lleure infantil i adolescent ( queden excloses les entitats de lleure i entitats esportives). 

I que, a més, compleixin els requisits que tot seguit es detallen:

6.1 	Realitzin majoritàriament les seves activitats a la localitat, amb seu o delegació a Cornellà de Llobregat, o que encara que no tinguin el seu domicili en aquest municipi realitzin activitats en defensa, foment o millora dels interessos generals o sectorials dels veïns de la ciutat de Cornellà de Llobregat, degudament inscrites al Registre Municipal d’Entitats de l’Ajuntament de Cornellà de Llobregat, en la data que finalitzi el termini de presentació de sol·licituds.

6.2 	Que hagi presentat l’actualització de les dades al Registre Municipal esmentat en conformitat amb el que estableix l’article 194 del Reglament Orgànic Municipal (composició Òrgans, Junta Directiva, etc. i, en especial, pressupost i programa d’activitats).

6.3 	Estar al corrent del compliment de les seves obligacions tributàries amb l’Ajuntament, Hisenda i amb la Seguretat Social en el moment de la presentació de la sol·licitud, o, com a màxim, l’últim dia de presentació de sol·licituds i haurà d’estar vigent durant tot el procés subvencional.

6.4 	Que hagin justificat les subvencions anteriorment concedides, el termini de justificació de les quals ja hagi finalitzat.

6.5 	Que l’entitat no estigui inclosa en cap dels supòsits previstos a l’art. 13.2 de la Llei General de Subvencions. 

6.6 	No podran ser beneficiàries les persones físiques

2. Objecte

L'objecte de les presents Bases és definir el conjunt de condicions i el procediment a seguir per a la sol·licitud, tramitació, concessió, cobrament i justificació de les subvencions que atorgui l'Ajuntament de Cornellà Llobregat, per a projectes que es realitzin durant els anys 2025, 2026 i 2027 i que  tinguin com a objectiu l’organització d´iniciatives socioeducatives :

· PROJECTES GENERALS D’ENTITATS DE LLEURE EDUCATIU INFANTIL I ADOLESCENT.
· PROJECTES DE CASALS, COLÒNIES, CAMPAMENTS (INCLOSOS RUTES I CAMPS DE TREBALL) DURANT ELS PERÍODES DE VACANCES ESCOLARS PER A ENTITATS DE LLEURE.
· PROJECTES DE CASALS I COLÒNIES D’ ASSOCIACIONS DE FAMÍLIES D’ALUMNES (AFA), ASSOCIACIONS DE MARES I PARES D’ALUMNES (AMPA) I D’ENTITATS QUE ORGANITZIN ACTIVITATS DURANT ELS PERÍODES DE VACANCES ESCOLARS DE LLEURE INFANTIL I ADOLESCENT (queden excloses les entitats de lleure i entitats esportives)
· PROJECTES DE SUPORT A LA INCLUSIÓ PER ATENDRE A LA DIVERSITAT D’INFANTS I ADOLESCENTS (NEE), EMPADRONATS A CORNELLÀ, DURANT ELS PERIODES DE VACANCES ESCOLARS PER A ENTITATS DE LLEURE PER A PROJECTES DE CASALS, COLÒNIES I CAMPAMENTS. 
· PROJECTES DE SUPORT A LA INCLUSIÓ PER ATENDRE A LA DIVERSITAT D’INFANTS I ADOLESCENTS (NEE), EMPADRONATS A CORNELLÀ, DURANT ELS PERIODES DE VACANCES ESCOLARS PER A ASSOCIACIONS DE FAMÍLIES D’ALUMNES (AFA), ASSOCIACIONS DE MARES I PARES D’ALUMNES (AMPA) I D’ALTRES ENTITATS QUE ORGANITZIN ACTIVITATS DURANT ELS PERÍODES DE VACANCES ESCOLARS DE LLEURE PER A PROJECTES DE CASALS I COLÒNIES ( queden excloses les entitats de lleure i entitats esportives).

Aquests ajuts econòmics hauran de fomentar activitats d’interès públic o social que tinguin per finalitat:

· Promoure l’associacionisme que treballa i potencia els drets i les oportunitats de la infància i l’adolescència.
· Millorar la cohesió social de la ciutat.
· Fomentar valors socials i educatius i noves formes de participació. 
· Afavorir la cooperació entre el sector públic i el privat.

Aquests ajuts econòmics hauran de fomentar projectes d’interès públic o social que tinguin per objectius específics:

PROJECTES GENERALS DE LLEURE EDUCATIU INFANTIL I ADOLESCENT:
1. Promoure les activitats de lleure socioeducatiu adreçades a infants, adolescents i famílies d’una forma continuada (esplais de dissabte, activitats diàries i d’altres activitats).
2. Treballar en xarxa amb altres entitats, així com amb l’Ajuntament, mitjançant la participació en activitats i/o projectes de ciutat.
3. Fomentar valors socials, educatius, comunitaris i d’equitat a les activitats.

4. Programar activitats extraescolars conjuntes entre els diferents agents de l’educació no formal del territori.
5. Desenvolupar estratègies i actuacions per educar en el lleure el respecte a la diversitat i la inclusió.

PROJECTES DE CASALS, COLÒNIES, CAMPAMENTS (INCLOSOS RUTES I CAMPS DE TREBALL)
1. Promoure les activitats socio-educatives en el lleure adreçades a infants i adolescents durant els períodes de vacances escolars mitjançant l´organització de casals, colònies i/o campaments. 
2. Promoure el treball en xarxa amb altres entitats i organització d´activitats conjuntament entre els diferents agents educació no formal del territori.
3. Participar en el creixement i desenvolupament ciutadà dels infants i adolescents.
4. Incorporar a les activitats valors socials, comunitaris, culturals i d´equitat.

PROJECTES DE SUPORT A LA INCLUSIÓ D’INFANTS I ADOLESCENTS (NEE) PER A PROJECTES DE CASASL, COLÒNIES I CAMPAMENTS
1. Fomentar la inclusió a través de la participació activa. Accessibilitat universal i adaptació de programes si escau. 
2. Donar suport a les NEE, en l’atenció de les discapacitats físiques, intel·lectuals o sensorials, els trastorns de conducta o aprenentatges.
3. Cohesió social i Educació en Valors. Sensibilització en la diversitat i respecte. Enfortir el teixit associatiu del barri o municipi.


3. Bases reguladores

Seran d'aplicació en aquestes Bases, la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s’aprova el Reglament de la indicada Llei, les Bases d'Execució del Pressupost General vigents, així com altres normatives de règim local que siguin d’aplicació, les quals s’integren del Pla Estratègic 2024-2027, assolint els objectius específics disposats a l’Àrea de Polítiques de Família i Progrés Moral i així com els objectius generals establerts en aquest Pla Estratègic.

4. Quantia

L’import de les subvencions atorgades en cap cas podrà ser de tal quantia que, aïlladament, o en concurrència amb altres subvencions, ajuts, ingressos o recursos superi el cost de l’activitat subvencionada.

La concessió de subvencions corresponents a la convocatòria 2026 aniran amb càrrec a les partides i pels imports següents:

· PROJECTES GENERALS D’ENTITATS LLEURE EDUCATIU INFANTIL I ADOLESCENT.

Partida: 13013270J4800000 /transferència entitats temps de lleure
Quantia: 176.000 euros

· PROJECTES DE CASALS, COLÒNIES, CAMPAMENTS (INCLOSOS RUTES I CAMPS DE TREBALL) DURANT ELS PERÍODES DE VACANCES ESCOLARS PER A ENTITATS DE LLEURE

Partida: 13013270J4800000 /transferència entitats temps de lleure
Quantia: 42.149 euros

· PROJECTES DE CASALS I COLÒNIES D’ASSOCIACIONS DE FAMÍLIES D’ALUMNES (AFA), ASSOCIACIONS DE MARES I PARES D’ALUMNES (AMPA) I D’ENTITATS QUE ORGANITZIN CASALS I/O COLÒNIES DURANT ELS PERÍODES DE VACANCES ESCOLARS DE LLEURE INFANTIL I ADOLESCENT (queden excloses les entitats de lleure i entitats esportives)

Partida: 13023371D4800000 Transferències Casals Infants i Adolescents
Quantia: 44.200 €

· PROJECTES DE SOPORT A LA INCLUSIÓ D’INFANTS I ADOLESCENTS (NEE) DURANT ELS PERIODES DE VACANCES ESCOLARS PER A ENTITATS DE LLEURE PER A PROJECTES DE CASALS, COLÒNIES I CAMPAMENTS.

Partida: 13013270J4800000 Transferències entitats temps de lleure.
Quantia : 24.000 €


· PROJECTES DE SUPORT A LA INCLUSIÓ D’INFANTS I ADOLESCENTS (NEE) D’ASSOCIACIONS DE FAMÍLIES D’ALUMNES (AFA), ASSOCIACIONS DE MARES I PARES D’ALUMNES (AMPA) I D’ALTRES ENTITATS QUE ORGANITZIN ACTIVITATS DURANT ELS PERÍODES DE VACANCES ESCOLARS DE LLEURE INFANTIL I ADOLESCENT PER A PROJECTES DE CASALS I COLÒIES (queden excloses les entitats de lleure i entitats esportives). 

Partida: 13023371D4800034 Transferència Casals Infants i Adolescents
Quantia : 30.000 €

La concessió de subvencions corresponents a l’exercici 2027 hauran d’anar amb càrrec a les partides i pels imports que en cada pressupost municipal s’aprovin a l´efecte, que s’establirà a l’acord d’aprovació de la convocatòria pública.

5. Termini de presentació de sol·licituds

El termini de presentació de les sol·licituds, en única convocatòria per a cada exercici, serà de 20 dies hàbils a comptar des del següent a la publicació de l’extracte de la convocatòria al DOGC.

6. Despeses subvencionables

Es consideren despeses subvencionables les que responguin de manera indubtable a la naturalesa de l’activitat subvencionada i es realitzin dins del termini d’execució del projecte o activitat sempre que la convocatòria no indiqui el contrari. El pagament d’aquestes haurà d’efectuar-se amb anterioritat a la finalització del període de justificació, determinat en les presents bases reguladores o en l’acord de concessió.

6.1. Els àpats. 
Només se subvencionaran les despeses d’aliments si es consideren necessàries per a la realització d’alguna activitat relacionada directament  amb el projecte subvencionat i s’acrediti degudament la coincidència de l’àpat amb la data d’aquesta activitat. No es subvencionaran begudes alcohòliques ni els productes de tabac.

6.2 Obsequis/Premis i Trofeus:
Per considerar aquests conceptes com a material subvencionable, s’haurà d’acreditar la publicitat del finançament de l’Ajuntament amb constància del logotip de l’Ajuntament de Cornellà de Llobregat.

6.3. - Despeses/costos que cobreix la subvenció: directes i indirectes
La subvenció cobrirà els costos o despeses directes i podrà cobrir costos o despeses indirectes.
L’import dels costos indirectes no podrà excedir del 8% de l’import de la subvenció atorgada per l’Ajuntament. 

· Despeses directes: Per a ser considerats per aquest concepte les despeses hauran de:
a) Ser necessàries per a l’execució del projecte i estar previstes en el Pressupost presentat per a la indicada execució.
b) Estar vinculades clarament al projecte.
c) Estar previstes per al període d’execució del projecte.

· Despeses indirectes: Es consideren les despeses pròpies del funcionament regular de l’entitat i s’hauran d’imputar al període d’execució del projecte sempre que aquest requereixi aquests tipus de despesa pel seu desenvolupament.(Subministrament, llum, aigua, gas telèfon, segells de correus, fotocòpies i manteniment de fotocopiadores, treballs i productes de neteja). L’import dels costos indirectes no podrà excedir del 8% de la subvenció atorgada per l’ Ajuntament.

7. Despeses no subvencionables

No seran subvencionables les despeses següents:

1. Despeses d’inversió, o sigui, materials/bens inventariables, que són aquells amb una vida útil que va més enllà d’un any, que poden ser susceptibles d’amortització i que no es consumeixen íntegrament dintre de l’activitat subvencionada, i a més a més quan el seu valor unitari  sigui superior a 100,00 € (IVA inclòs), i quan s’adquireixen per lots i el seu cost superi els 300,00 € (IVA inclòs).
2. Els impostos indirectes quan siguin susceptibles de recuperació o compensació. 
3. Les despeses bancàries.
4. Els àpats que no siguin necessaris ni estiguin relacionats directament amb la realització d’alguna activitat del projecte.
5. Les que no estiguin directament relacionades amb el projecte.

8. Comptabilitat: 

La subvenció atorgada serà compatible amb qualsevol altra concedida per altres administracions o ens públics o privats.

Tanmateix, l’import total de les subvencions rebudes per la mateixa finalitat no podrà superar el cost total del projecte/activitat a desenvolupar.

Els beneficiaris hauran de comunicar la petició i/o obtenció de qualsevol subvenció pública concurrent que no s’hagi declarat amb la sol·licitud.

9. Sol·licituds

La sol·licitud es realitzarà per mitjans electrònics a la seu electrònica de l’Ajuntament de Cornellà de Llobregat (instància genèrica telemàtica https://seuelectronica.cornella.cat/portal/noEstatica.do?opc_id=119&ent_id=1&idioma=2), o en qualsevol dels llocs previstos a l’article 16.4 i d’acord amb l’article 14 de la Llei 39/2015, d’1 d’octubre, del procediment administratiu comú de les administracions públiques. S’haurà de formalitzar en els models normalitzats complimentats íntegrament (annex núm. S-1 i següents) i hauran de reunir els requisits establerts a l’article 66 de la Llei 39/2015, d’1 d’octubre, del Procediment  Administratiu Comú de les Administracions Públiques. 
	
Els documents i les Bases Reguladores es podran consultar i complimentar a la pàgina web de l'Ajuntament de Cornellà de Llobregat: http://www.cornella.cat.


10. Documentació

La prevista a la clàusula 8 de les bases reguladores de la convocatòria.


11. Forma de pagament

El pagament de la subvenció resta condicionat a l’acceptació de la subvenció per la beneficiària. El termini de pagament serà d’un mes a partir de que el beneficiari aporti la documentació necessària per a procedir al pagament.

S’efectuarà per la totalitat de l’import i en concepte de bestreta.

Les beneficiàries quedaran exonerades de la prestació de garanties del pagament anticipat de la subvenció, en atenció a la seva naturalesa, així com a la dels seus beneficiaris.



12. Forma de justificació

La justificació es realitzarà mitjançant la presentació d’una instància per mitjans electrònics a la seu electrònica de l’Ajuntament (instància genèrica telemàtica https://seuelectronica.cornella.cat/portal/noEstatica.do?opc_id=119&ent_id=1&idioma=2), o en qualsevol dels llocs previstos a l’article 16.4 i d’acord amb l’article 14 de la Llei 39/2015, d’1 d’octubre, del procediment administratiu comú de les administracions públiques. S’haurà de formalitzar en els models normalitzats complimentats íntegrament i hauran de reunir els requisits establerts a l’article 66 de la Llei 39/2015,  d’1 d’octubre, de Procediment  Administratiu Comú de les Administracions Públiques. 


13. Termini màxim de justificació

Les subvencions atorgades hauran de justificar-se, com a màxim, dins del termini de dos mesos, a comptar de la data de finalització de les activitats, excepte les que el finalitzin durant el mes de juliol que es podran justificar dins del termini de tres mesos. En cas d´haver executat el projecte amb anterioritat a la concessió de la subvenció, dins del termini de dos mesos a partir de la data del seu pagament.



Cap de l’Àrea de Gestió Administrativa General, 
María Jesús Olmedo Bulnes.

A Cornellà de Llobregat, a la data i amb les firmes electròniques que figuren en aquest document.

